El manual del Kollision

# El manual del Kollision

Capriotti, Paolo `<p.capriotti@gmail.com>`

Traductor: Antoni Bella
revisió 0.3 (KDE Gear 21.08) (7 d'agost de 2021)

Avís legal

Aquesta documentació descriu el joc Kollision versió 0.3

Capítol 1. Introducció
Introducció

# Capítol 1. Introducció

### Tipus de joc:

Arcade

### Nombre de possibles jugadors:

Un

Un joc senzill d'esquivar una pilota.

Capítol 2. Com es juga
Com es juga

# Capítol 2. Com es juga

### Objectiu:

Fer que la pilota blava es mogui pel camp sense tocar les pilotes vermelles.

Feu clic sobre el camp buit per a iniciar una partida: una pilota blava substituirà immediatament el cursor del ratolí i diverses pilotes vermelles començaran a aparèixer a dins del camp.

Quan acabin de materialitzar-se les pilotes vermelles, es mouran a una velocitat i direcció aleatòries, i haureu d'esquivar-les ràpidament amb el ratolí fent de pilota blava dins el camp. Després d'algun temps, apareixeran altres pilotes vermelles, apareixeran com abans i després es començaran a moure. Esteu preparat per a evitar-les.

Podeu triar el nivell de dificultat del joc a la dreta de la barra d'estat. Com més gran sigui el nivell de dificultat, les pilotes vermelles es mouran més de pressa i apareixeran més pilotes en el camp de joc.

Capítol 3. Les regles del joc, estratègies i consells
Les regles del joc, estratègies i consells

# Capítol 3. Les regles del joc, estratègies i consells

Les regles del joc, estratègies i consells

## Les regles del joc

- Les pilotes vermelles es mouen amb una velocitat constant en el camp de joc i van rebotant per les parets fins que xoquen amb una altra pilota, el qual fa que canviï la velocitat i la direcció d'ambdues pilotes.

- La pilota blava es pot moure lliurement amb el ratolí dins el camp.

- La pilota blava no pot escapar del camp. Si es mou el cursor a fora, la pilota romandrà a la vora, fins que torni el cursor.

- La puntuació és directament proporcional al temps que ha durat la partida.

- Fer una pausa en la partida restarà (acumulatiu) 5 segons de penalització del temps total.

Les estratègies i consells
Les estratègies i consells

## Les estratègies i consells

- Moveu la pilota blava amb suavitat i lentament. El balanceig a través del camp farà que siguin més probables les col·lisions amb les altres pilotes.

- Moure el cursor fora del camp es pot utilitzar com un truc elegant per a sortir d'una situació difícil. Feu-ho servir amb saviesa.

- No feu una pausa en la partida si no és absolutament necessari.

Capítol 4. Resum de la interfície
Resum de la interfície

# Capítol 4. Resum de la interfície

## Elements de menú

Joc → Finalitza la partida

  Acaba una partida i es torna a la pantalla de benvinguda.

Joc → Pausa (P)

  Posa en pausa o resumeix la partida.

Joc → Mostra les puntuacions (Ctrl+H)

  Mostrarà les millors puntuacions per al nivell actual.

Joc → Surt (Ctrl+Q)

  En seleccionar aquest element s'acabarà la partida en joc i se sortirà del Kollision.

Arranjament → Reprodueix els sons

  Alterna si s'han de reproduir els efectes de so. El valor predeterminat és desactivat.

Arranjament → Augmenta la mida de la pilota

  Alterna si s'han de fer les pilotes més grans. El valor predeterminat és desactivat.

Arranjament → Dificultat

  Permet seleccionar una dificultat Fàcil, Mitjana i Difícil per a la partida.

De manera addicional, el Kollision té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Capítol 5. Preguntes més freqüents
Preguntes més freqüents

# Capítol 5. Preguntes més freqüents

5.1. Vull canviar l'aparença d'aquest joc. Puc fer-ho?
5.2. Puc utilitzar el teclat per a jugar a aquest joc?
5.3. No sé què fer aquí! Hi ha cap consell?
5.4. He de sortir del joc ara, però encara no he acabat. Puc desar el meu progrés?

5.1. | Vull canviar l'aparença d'aquest joc. Puc fer-ho?
| No.
5.2. | Puc utilitzar el teclat per a jugar a aquest joc?
| No. El Kollision només es pot jugar amb un ratolí.
5.3. | No sé què fer aquí! Hi ha cap consell?
| El Kollision no té cap característica de «consell».
5.4. | He de sortir del joc ara, però encara no he acabat. Puc desar el meu progrés?
| En el Kollision no es poden desar les partides.

Capítol 6. Crèdits i llicència
Crèdits i llicència

# Capítol 6. Crèdits i llicència

Kollision

Copyright 2007-2008 Paolo Capriotti `(p.capriotti AT gmail.com)`

Copyright 2007-2008 Dmitri Suzdalev `(dimsuz AT gmail.com)`

Copyright de la documentació 2008 Paolo Capriotti `(p.capriotti AT gmail.com)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.